



Z A P I S N I K
14. sjednica Vijeća Mjesnog odbora Stari Retkovec
održane 25. srpnja 2022.
u sjedištu Mjesnog odbora Stari Retkovec, I Retkovec 2a
s početkom u 19,00 sati


NAZOČNI ČLANOVI VIJEĆA: Anto Ešegović, Ivan Raič, Miro Anušić i Mirko Bilanović.

NENAZOČNI ČLANOVI VIJEĆA: Nives Tenjer.

Predsjedava Anto Ešegović, predsjednik Vijeća

Zapisnik vodi Ivan Raič, član Vijeća

	Predsjednik konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 14. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst 13. sjednice Vijeća, održane              27. lipnja 2022. 

Na prijedlog predsjednika Vijeće jednoglasno utvrđuje



D N E V N I   R E D

1.  Godišnji izvještaj o izvršenju financijskog plana Mjesnog odbora Stari Retkovec
     za 2021. 
2.  Zahtjev građana za uređenjem prometa autobusne linije 269, - donošenje zaključka
3. Aktualna komunalna problematika
4.  Pitanja, prijedlozi i obavijesti.



Ad 1. Godišnji izvještaj o izvršenju financijskog plana Mjesnog odbora Stari Retkovec 
     za 2021. 

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

Predsjednik otvara raspravu.

Bez rasprave/Vijeće jednoglasno donosi


GODIŠNJI IZVJEŠTAJ O IZVRŠENJU FINANCIJSKOG PLANA
Mjesnog odbora Stari Retkovec za 2021.
(Tekst Godišnjeg izvještaja priložen je ovom zapisniku i njegov je sastavni dio)

Ad 2. Zahtjev građana za uređenjem prometa autobusne linije 269, - donošenje zaključka

Članovi Vijeća primili su pisani materijal uz poziv putem e-pošte, a predsjednik usmeno obavještava nazočne o predmetu rasprave i odlučivanja. 

 Predsjednik otvara raspravu.

 U raspravi sudjeluju: Anto Ešegović,  Miro Anušić,  Ivan Raič i  Mirko Bilanović.

Vijeće jednoglasno donosi

  ZAKLJUČAK
o zahtjevu građana za uređenjem prometa autobusne linije 269

1. Vijeće Mjesnog odbora Stari Retkovec razmotrilo je zahtjev građana kojim traže      uspostavu tramvajskog  stajališta na ulici Dubrava nasuprot okretišta tramvaja Dubec (na mjestu autobusnog stajališta autobusne linije 269), koji Vijeća smatra opravdanim.

2. Vijeće predlaže da nadležni utvrde opravdanost zahtjeva i ispitaju mogućnost realizacije prijedloga navedenog pod točkom 1. te  je suglasno s predmetnim zahtjevom ukoliko postoje tehničke mogućnosti.

3.  Ovaj zaključak dostavlja se Vijeću Gradske četvrti Donja Dubrava na daljnje postupanje.



Ad  3. Aktualna komunalna problematika

Predsjednik Vijeće izražava nezadovoljstvo očitovanjem Gradskog ureda za prostorno uređenje, KLASA: 340 -08/21-002/180 URBROJ: 251-13-41-1/002-21-4 od 20. svibnja 2021. u kojem je navedeno da „nije utvrđena potreba za postavom opreme za smirenje prometa“ u ulici VII. Retkovec kod k.br. 61 i 101a te smatra da temeljem zahtjeva građana treba tražiti očitovanje nadležnog gradskog ureda.
Otvara raspravu. U raspravi sudjeluju: Anto Ešegović,  Miro Anušić,  Ivan Raič i     Mirko Bilanović. Vijeće jednoglasno donosi



ZAKLJUČAK
o zahtjevu građana za uređenjem 
prometa u ulici VII. Retkovec, kod k.br. 61 i 101A


1. Vijeće izražava nezadovoljstvo očitovanjem Gradskog ureda za prostorno uređenje, KLASA: 340 -08/21-002/180 URBROJ: 251-13-41-1/002-21-4 od 20. svibnja 2021. u kojem je navedeno da „nije utvrđena potreba za postavom opreme za smirenje prometa“ u ulici VII. Retkovec kod k.br. 61 i 101a. 
 
1. [bookmark: _GoBack]Obzirom da građani navedene ulice opetovano traže postavu cestovnih izbočina zbog prevelikih brzina vozila i nepreglednog zavoja,  traži se od nadležnog gradskog ureda analiza prometa koja je izrađena za ulicu VII. Retkovec temeljem koje je dato negativno očitovanje za tražene prometne uspornike.
             
1. Ovaj zaključak dostavlja se Vijeću Gradske četvrti na daljnje postupanje.



Ad 4.  Pitanja, prijedlozi i obavijesti

Predsjednik obavještava prisutne da je uređenje Porozinske ulice pri samom kraju. Dodaje da je došao odgovor nadležnog gradskog ureda, a vezano za pješački prijelaz na Željezničkoj cesti. 
Ivan Raič izražava nezadovoljstvo radom Podružnica Zagrebačkog holdinga. 
Dovršeno u 19,50 sati.


KLASA:    024-08/22-03/1504
URBROJ:  251-13-11-4-22-2
Zagreb, 25. srpnja 2022.

Zapisnik sastavio:
Ivan Raič


Predsjednik
Vijeća Mjesnog odbora 
 Stari Retkovec

Anto Ešegović

